**ZAPISNIK**

**23. SEJE STRATEŠKEGA SVETA ZA ZDRAVSTVO**

četrtek, 13. 7. 2023

Prisotni člani: dr. Erik Brecelj, Hajdi Kosednar, mag. Mira Šavora, Azra Herceg, mag. Gregor Cuzak, dr. Grega Strban, dr. Igor Švab, dr. Iztok Takač, Anka Rode, dr. Tit Albreht, dr. Petra Došenović Bonča, Tjaša Sobočan, Monika Ažman

Odsotni: dr. Vojko Flis, dr. Radko Komadina, dr. Peter Radšel, Rok Ravnikar, dr. Branko Gabrovec, mag. Dorjan Marušič, mag. Alan Medveš dr. Valentina Prevolnik Rupel, mag. Ana Vodičar, mag. Egon Stopar, mag. Dolores Kores

Ostali prisotni: Darko Čander, Tatjana Mlakar, Anka Bolka, mag. Robert Cugelj, Marjan Pintar, Miriam Komac, Sandi Ogrizek, Matjaž Gams, Branislav Popović, mag. Tamara Kozlovič, Nuša Kerč, Simona Pirnat Skeledžija, Erik Scheriani, Miha Mohorčič

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 22. seje SSZ
3. Poročanje podskupin o tekočih zadevah, potrditev dokumenta "izhodišča in priporočila delovne skupine za upravljanje"
4. Širša razprava na temo javne zdravstvene mreže (NIJZ, ZZZS, ZZZ, MZ)
5. Učinki interventnega zakona, plačevanje vseh storitev neomejeno po realizaciji (ZZZS)
6. Predlogi za 24. sejo SSZ
7. Razno.

**AD/1**

**SKLEP št. 1:** Strateški svet je potrdil predlagan dnevni red.

**AD/2**

**SKLEP ŠT. 2:** Zapisnik 22. seje SSZ je potrjen.

**AD/3**

**SKLEP ŠT. 3**: Strateški svet je potrdil dokument podskupine za upravljanje.

**AD/4**

V uvodu je Miriam Komac predstavila posnetek javne zdravstvene mreže. Predstavila je stanje na primarni ravni, stanje v domovih za starejše, otroških dispanzerjih, zobozdravstvu, ginekologiji in stanje na področju specialističnih zunajbolnišničnih ambulantnih dejavnosti. Izpostavila je tudi izziv pri povezovanju in združevanju podatkov. V nadaljevanju je mag. Robert Cugelj predstavil projekt, ki se je izvajal na MZ v času prejšnje vlade. Gre za model tipske bolnišnice, ki zajema tri faze. Dr. Tit Albreht je predstavil, kako načrtovati mrežo javne zdravstvene službe. Prav tako je Branislav Popovič predstavil predlog pametne javne zdravstvene mreže. V razpravi so se prisotni strinjali, da se je potrebno ravnati po že obstoječih statističnih regijah (za pridobivanje podatkov in oblikovanje politik). Prav tako so razpravljali, kdo bi moral biti skrbnik javne mreže.

**SKLEP ŠT. 4**: Strateški svet se je seznanil z že opravljenim delom na področju javne zdravstvene mreže. Vsi deležniki nadaljujejo delo na mreži in ga jeseni predstavijo na seji SSZ.

**AD/5**

Anka Bolka je strateškemu svetu predstavila poročilo o učinkih interventnega zakona, ki so bili že predstavljeni na Odboru za zdravstvo v Državnem zboru. V razpravi so se prisotni dotaknili družinske medicine in administrativnega dela družinskih zdravnikov.

**SKLEP ŠT. 5:** Strateški svet se je seznanil s poročilom.

**AD/6**

Dogovorjeno je bilo, da SSZ predsedniku vlade posreduje 5 nujnih ukrepov na področju zdravstvene nege.

Strateški svet se bo zopet sestal na seji 24. 8. 2023.

Seja se je zaključila ob 20.00 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo